
Erasmus+ projekta ietvaros no 06. - 11. jūlijam, Kandavas Lauksaimniecības tehnikuma pedagogs karjeras konsultante un skolotāja Anita Sondare piedalījās mācību centra Europass Teacher Academy rīkotajos kursos Spānijā, Barselonā. Kursu tēma: “Team Building for School: Play and Fun, Building Educators’ Communities.
Skolotāju apmācību centrs atrodas Barselonas vēsturiskajā centrā, Rambla Catalunya, vienā no skaitākajām un elegantākajām ielām Barselonā.
Mācības pirmajā dienā sākās no plkst. 14.30 – 17.30, bet pārējās dienās no plkst. 9.30 – 14.30. 
Kursu grupā bijām 12 cilvēki:  Latvija - 2 no Kandavas, 2 skolotājas no Itālijas, 2 no Vācijas, 2 no Ungārijas, no Zviedrijas, Čehijas, Grieķijas un Polijas pa vienam skolotājam.
Kursu programmas ietvaros galvenais akcents ko apguvām visu nedēļu bija pozitīva skolas vides veidošana, saliedētība, skolotāju un darbinieku savstarpējā sadarbība un motivācija, kas būtiski ietekmē skolēnu attieksmi pret mācībām un rezultātiem. Izmēģinājām kā jautras un motivējošas aktivitātes var iedvesmot un attīstīt piederības sajūtu, kā uzlabot komunikācijas prasmes. Grupas veidošanas aktivitātes, kā arī aktivitātes brīvā dabā, mācoties izklaidējoties.
Pirmajā kursu norises dienā galvenais uzsvars tika likts uz savstarpējo iepazīšanos, lai mēs uzzinātu no kurienes mēs katra/s esam, un kādas ir mūsu intereses un mācību nedēļas plānu.
Savas izglītības iestādes prezentācija notika visas nedēļas ietvaros, katrā dienā prezentējot pa diviem vai trim valstu  pārstāvjiem. Tā plašāk uzzinot  par katru valsts dalībnieku un viņa izglītības iestādi. Katras aktivitātes beigās, tika uzdoti jautājumi, pārrunāts psiholoģiskais stāvoklis, sajūtas. Katra mācību diena tika uzsākta ar meditāciju, atgriezenisko saiti, par iepriekšējās dienas sajūtām, apgūto. 
Ceturtās mācību dienas nodarbības notika Barselonas Katalonijas Nacionālajā mākslas muzejā. Nodarbība sākās kā ierasts, ar meditāciju, pēc tam ar vairākām aktivitātēm, lai vairāk saliedētu komandas biedrus. Šāda veida aktivitātes ļoti noderīgas mācību stundās.
Mācību kursa ietvaros mums bija iespēja baudīt slavenā mākslinieka Antonio Gaudi arhitektūru: Casa Batllo,  Casa Mila, Casa Vicens u.c. kā arī Sagrada Familia, kurš iekļauts UNESCO pasaules mantojumā.
  Europass Teacher Academy kursa dalīnmiekiem uzdāvināja  divas ieejas biļetes uz Sant Pau Recinte Modernista, Casa Ametller un izbraucienu ar Barselonas tūristu autobusu pa pilsētu, tā izbaudot Barselonas arhitektūru un vairākus apskates objektus.
Dalība Erasmus + projektā Barselonā bija ne tikai vērtīga pieredze, bet arī nozīmīgs solis manā personīgajā un profesionālajā pilnveidē. Kursa apmeklējums man sniedza jaunu pieredzi, zināšanas, valodas prasmes un starptautisku pieredzi.
Anita Sondare

